[image: ]GULBENES MŪZIKAS SKOLAS ATTĪSTĪBAS PLĀNS
2026. – 2030.gadam.













[image: ]
ATTĪSTĪBAS PLĀNS 2026. – 2030.gadam
Ievads
Gulbenes Mūzikas skolas attīstības plāns 2026.–2030. gadam ir vidēja termiņa plānošanas dokuments, kas nosaka skolas attīstības mērķus, prioritāros rīcības virzienus un sasniedzamos rezultātus, nodrošinot kvalitatīvu profesionālās ievirzes izglītību mūzikā un veicinot kultūras attīstību Gulbenes novadā.
Plāns izstrādāts, ievērojot Izglītības attīstības pamatnostādnes 2021.–2027. gadam, Kultūrpolitikas pamatnostādnes 2022.–2027. gadam “Kultūrvalsts”, Gulbenes novada attīstības programmu 2025.–2030. gadam un Gulbenes novada pašvaldības izglītības ekosistēmas attīstības stratēģiju 2026.–2030. gadam, tādējādi nodrošinot skolas attīstības saskaņotību ar valsts un pašvaldības prioritātēm 
1. GULBENES MŪZIKAS SKOLAS VISPĀRĒJS RAKSTUROJUMS
Gulbenes Mūzikas skola ir Gulbenes novada pašvaldības dibināta profesionālās ievirzes izglītības iestāde. Skolas darbības tiesiskais pamats ir Izglītības likums, Vispārējās izglītības likums, Profesionālās izglītības likums, Darba likums, Bērnu tiesību aizsardzības likums, Skolas Nolikums, citi normatīvie akti un dokumenti. 
1.1.  Izglītības iestādes vīzija, misija, stratēģija un vērtības
MISIJA
Nodrošināt kvalitatīvu un pieejamu profesionālās ievirzes izglītību mūzikā, attīstot katra audzēkņa muzikālās spējas, radošumu un personību, kā arī līdzdalību Gulbenes novada un Latvijas kultūras dzīvē. 
VĪZIJA
Gulbenes Mūzikas skola – mūsdienīga un atvērta reģiona kultūrizglītības skola, kurā ikviens audzēknis saņem iespēju attīstīt savu talantu, izkopt radošumu un veidot savu individuālo izaugsmes ceļu, kļūstot par aktīvu Latvijas kultūras dzīves dalībnieku.
STRATĒĢIJA
Attīstīsim kvalitatīvu, mūsdienīgu un iekļaujošu mācību procesu, stiprināsim pedagogu profesionālo kapacitāti, pilnveidosim skolas materiāltehnisko un digitālo vidi, veicināsim audzēkņu līdzdalību kultūras procesos un karjeras izglītībā, kā arī attīstīsim sadarbību ar ģimenēm, pašvaldību, kultūras un izglītības iestādēm Latvijā un ārpus tās.
VĒRTĪBAS
1. Izaugsme caur mūziku.
2. Kultūra, kas vieno.
3. Atbildība sadarbībā.
1.2.  Izglītības programmas
Skola piedāvā 15 licencētas un akreditētas profesionālās ievirzes izglītības programmas, pašvaldības finansētu interešu izglītības programmu Sagatavošanas klase un valsts finansētu interešu izglītības programmu “Mazā mūzikas skoliņa”.
Profesionālās ievirzes izglītības programmas:
	Izglītības programmas nosaukums
	Izglītības programmas kods

	Klavierspēle I
	20V212011

	Vijoles spēle I
	20V212021

	Kokles spēle I
	20V212021

	Flautas spēle II
	20V212031

	Klarnetes spēle I, II
	20V212031

	Saksofona spēle I, II
	20V212031

	Trompetes spēle I, II
	20V212031

	Mežraga spēle I, II
	20V212031

	Eifonija spēle II
	20V212031

	Tubas spēle II
	20V212031

	Sitaminstrumentu spēle II
	20V212041


Gulbenes Mūzikas skola piedāvā profesionālās ievirzes mūzikā Klavierspēles programmas apguvi arī Gulbenes novada pagastu klasēs – Lizumā, Stāķos un Lejasciemā, kā arī Pūšaminstrumentu spēles programmu apguvi Lejasciema klasē.
Profesionālās ievirzes izglītības audzēkņi attīsta savas kolektīvās muzicēšanas prasmes piedaloties dažādos kameransambļos, vijolnieku ansamblī, koklētāju ansamblī vai pūtēju orķestrī.
1.3.  Izglītības iestādes kolektīvs
Skolā strādā 27 pedagogi un 5 tehniskie darbinieki. Skolas administrācija – direktors, direktora vietnieks mācību darbā.
	Mācību priekšmets
	Pedagogu skaits

	Klavierspēle / Vispārējās klavieres
	9

	Stīgu instrumentu spēle
	3

	Pūšaminstrumentu spēle
	6

	Sitaminstrumentu spēle
	1

	Solfedžo, mūzikas literatūra
	6

	Koncertmeistari
	2


1.4. Izglītojamo skaits
	Mācību gads
	Audzēkņu skaits
(prof.ievirzes klasēs)
	Sagatavošanas klasē

	2021./2022.m.g.
	149
	28

	2022./2023.m.g.
	156
	25

	2023./2024.m.g.
	149
	15

	2024./2025.m.g.
	153
	25

	2025./2026.m.g.
	150
	21


1.5. Izglītības iestādes īpašie piedāvājumi
Gulbenes Mūzikas skolas audzēkņi un pedagogi regulāri piedalās reģionālajos, valsts un starptautiskajos konkursos, skatēs, festivālos. Audzēkņi un pedagogi kopj skolas tradīcijas, veido kultūrizglītības vidi, kuplina koncertdzīvi Gulbenes novadā, Latvijā un ārpus tās, attīstot audzēkņu uzstāšanās prasmes, skatuves kultūru un spēju konkurēt. Gan skolas mācību darbs, gan ārpusstundu darbs sekmē audzēkņu kompetenču attīstību, pašizpausmi mūzikā, iekļaušanos kultūras dzīvē un līdzdalību dziesmu svētku kustībā. Profesionālās ievirzes izglītības audzēkņi attīsta savas kolektīvās muzicēšanas prasmes piedaloties dažādos kameransambļos, vijolnieku ansamblī, koklētāju ansamblī vai pūtēju orķestrī.
Skolas moto: Gulbenes Mūzikas skolas - vieta tavai izaugsmei!
Mācību darbā un komunikācijā skola izmanto elektronisko sistēmu E-klase. Informācija par skolas pasākumiem, piedāvājumiem, vēsturi un dokumentāciju atrodama skolas mājas lapā www.gulbenesms.lv
2. IEPRIEKŠĒJĀ ATTĪSTĪBAS PERIODA IZVĒRTĒJUMS
Izvērtējot Gulbenes Mūzikas skolas attīstības plāna 2022.–2025. gadam īstenošanas rezultātus, skolas pašvērtējuma datus un iepriekšējā plānošanas periodā sasniegto, identificētas skolas darbības stiprās puses un turpmākās attīstības vajadzības. Izvērtējuma secinājumi izmantoti, nosakot attīstības prioritātes, stratēģiskos mērķus un rīcības virzienus 2026.–2030. gadam. Detalizētu SVID analīzi skatīt 1. pielikumā.
2.1.  Stiprās puses:
· Nodrošināta plaša koncertdarbība un sabiedrībai pieejami pasākumi novadā, tostarp dievnamos.
· Attīstītas audzēkņu muzikālās prasmes un talanti, nodrošinot dalību konkursos, skatēs, koncertos, karjeras izglītības pasākumos un kolektīvajā muzicēšanā.
· Nodrošināta diferencēta pieeja audzēkņiem ar mācīšanās grūtībām un veicināta ģimeņu iesaiste skolas dzīvē.
· Sniegts atbalsts pedagogu radošajai iniciatīvai, profesionālajai pilnveidei un darbam ar talantīgiem audzēkņiem.
· Ieviestas astoņgadīgās profesionālās ievirzes izglītības programmas un pilnveidota teorētisko mācību priekšmetu apguve.
· Īstenots Radošo iniciatīvu centra projekts un izveidota mūsdienīga, daļēji pieejama mācību vide Vidus ielā 7.
· Būtiski uzlabota skolas materiāltehniskā bāze un mūzikas instrumentu nodrošinājums.
· Nodrošināta profesionālās ievirzes izglītības programmu pieejamība vairākos Gulbenes novada pagastos un finansiāls atbalsts audzēkņiem un viņu ģimenēm.
· Attīstīta karjeras izglītība, sadarbība ar absolventiem un līdzdalība Dziesmu un deju svētku tradīcijā.
· Nodrošināta stabila un kvalitatīva pūtēju orķestra, vijolnieku ansambļa un koklētāju ansambļa darbība, attīstot audzēkņu kolektīvās muzicēšanas prasmes.
· Pilnveidota skolas darba plānošana un mērķtiecīgi virzīta skolas attīstība.
2.2.  Attīstības vajadzības:
· Pilnveidot izglītības kvalitātes mērķu, sasniedzamo rezultātu un rezultatīvo rādītāju noteikšanu, uzraudzību un izvērtēšanu.
· Samazināt audzēkņu mācību priekšlaicīgas pārtraukšanas gadījumu skaitu un stiprināt audzēkņu motivāciju turpināt mācības.
· Stiprināt pedagogu sadarbību, savstarpējo mācību stundu vērošanu, analīzi un mērķtiecīgu profesionālo pilnveidi.
· Pilnveidot pedagogu un vecāku sadarbību audzēkņu izaugsmes un dalības konkursos atbalstam.
· Stiprināt absolventu un vecāku iesaisti skolas darba un izglītības procesa pilnveidē.
· Veicināt audzēkņu profesionālās izglītības turpināšanu mūzikas jomā.
· Atjaunot un funkcionāli pilnveidot skolas telpas O. Kalpaka ielā 43, uzlabojot to akustiku, pieejamību un estētisko kvalitāti.
· Rast risinājumu izglītojamo drošības uzlabošanai, pārvietojoties starp skolas ēkām O. Kalpaka ielā 43 un Vidus ielā 7.
· Turpināt materiāltehniskā un digitālā nodrošinājuma pilnveidi, tostarp attālinātai dalībai konkursos un pasākumos.
· Veidot pozitīvu, emocionāli drošu un iekļaujošu skolas kultūru.
· Nodrošināt jauno pedagogu piesaisti un savlaicīgu pedagogu paaudžu nomaiņu.

3. MŪZIKAS SKOLAS ATTĪSTĪBAS PLĀNS 2026.–2030. gadam
MĒRĶI, RĪCĪBAS VIRZIENI, UZDEVUMI, PLĀNOTIE REZULTĀTI UN TERMIŅI

4. 
3.1. Virsmērķis 2026.-2030.gadam
Mērķtiecīgi pilnveidot Gulbenes Mūzikas skolas izglītības kvalitāti un ilgtspēju, nodrošinot iekļaujošu un pieejamu mācību vidi, stiprinot pedagogu profesionālo kapacitāti un sadarbību, attīstot mūsdienīgu materiāltehnisko un digitālo nodrošinājumu, veicinot kultūras pasākumu pieejamību skolas audzēkņiem un novada iedzīvotājiem.
3.2. Stratēģiskie mērķi (SM) un rīcības virzieni (RV)
	SM
	Stratēģiskie mērķi
	Rīcības virzieni

	SM-1
	Paaugstināt profesionālās ievirzes izglītības procesa kvalitāti, nodrošinot mūsdienīgu, daudzveidīgu un uz audzēkņu vajadzībām orientētu mācību procesu
	RV-1 Mūsdienīga, daudzveidīga un audzēkņu vajadzībām atbilstoša mācību procesa attīstība.
RV-2 Audzēkņu līdzdalības veicināšana kultūras procesos un kultūras mantojuma saglabāšanā.
RV-3 Mūsdienīgi IT risinājumi mācību procesa pilnveidošanai.

	SM-2
	Veicināt atbalstu ikviena audzēkņa individuālajai izaugsmei, mācību motivācijai un karjeras izvēlei, stiprinot sadarbību ar ģimenēm.
	RV-4 Atbalsts ikviena izaugsmei un iekļaujoša mācību vide.
RV-5 Izglītojamo izpratnes veidošana par karjeras iespējām mūzikā.
RV-6 Uzticama, regulāra un uz līdzdalību vērsta sadarbība ar izglītojamo ģimenēm.

	
SM-3
	Attīstīt mūsdienīgu, pieejamu un iekļaujošu izglītības vidi
	RV-7 Materiāltehniskās bāzes, mūzikas instrumentu un digitālās infrastruktūras uzturēšana, pilnveidošana.
RV-8 Satiksmes un pieejamības uzlabošana skolas apkārtnē (izglītojamo drošības uzlabošanai pārvietojoties starp izglītības iestādes ēkām O. Kalpaka iela 43 un Vidus ielā 7).
RV-9 Mūzikas skolas ēkas iekštelpu atjaunošana (O.Kalpaka ielā 43), telpu funkcionalitātes, akustikas un vides pieejamības uzlabošana.

	SM-4
	Nodrošināt kvalitatīvu izglītības pārvaldību
	RV-10 Skolas publicitātes nodrošināšana.
RV-11 Jauno pedagogu piesaistīšana, nepieciešamās profesionālās izglītības nodrošināšana.
RV- 12 Pedagogu profesionālās kapacitātes stiprināšana



3.3. Rīcības virzieni, uzdevumi, plānotie rezultāti un termiņi
SM- 1 Paaugstināt profesionālās ievirzes izglītības procesa kvalitāti, nodrošinot mūsdienīgu, daudzveidīgu un uz audzēkņu vajadzībām orientētu mācību procesu.
	
	Rīcības virzieni
	Uzdevumi
	Plānotie rezultāti
	Termiņi

	RV-1
	Mūsdienīga, daudzveidīga un audzēkņu vajadzībām atbilstoša mācību procesa attīstība.
	1. Nodrošināt profesionālās ievirzes izglītības programmu īstenošanu atbilstoši normatīvo aktu prasībām, audzēkņu interesēm;
2. Veicināt ansambļu, pūtēju orķestra un citu kolektīvu māksliniecisko izaugsmi, nodrošinot regulāru koncertdarbību un dalību konkursos, skatēs un Dziesmu un deju svētku procesā.
3. Apkopot un ieviest digitālos mācību līdzekļus un interaktīvas mācību metodes teorētiskajos mācību priekšmetos (solfedžo un mūzikas literatūras stundās).
4. Definēt sasniedzamos rezultātus katrā mācību priekšmetā un nodrošināt to sistemātisku izvērtēšanu mācību procesā.

	1. Visas licencētās izglītības programmas tiek īstenotas kvalitatīvi; audzēkņu skaits programmās saglabājas; programmu izvērtēšana notiek vismaz reizi gadā.
2. Katru mācību gadu kolektīvi piedalās vismaz 2 koncertos un 1 konkursā vai skatē; nodrošināta dalība Dziesmu un deju svētku procesa aktivitātēs un sasniegti labi vai augsti vērtējumi skatēs.
3. Pedagogi izstrādājuši vai apkopojuši digitālo mācību materiālus teorētiskajos mācību priekšmetos.
4. Visos mācību priekšmetos ir izstrādāti un pedagogiem vienoti piemērojami sasniedzamie rezultāti (SR); mācību sasniegumu analīze tiek veikta vismaz divas reizes mācību gadā, un tās rezultāti tiek izmantoti mācību procesa pilnveidei.
	2029.-2030.

	RV-2
	Audzēkņu līdzdalības veicināšana kultūras procesos un kultūras mantojuma saglabāšanā.
	1. Nodrošināt audzēkņu regulāru līdzdalību Gulbenes novada, Latvijas un starptautiskajos kultūras pasākumos.
2. Veicināt audzēkņu dalību konkursos, festivālos, skatēs un meistarklasēs.
3. Nodrošināt kolektīvu aktīvu iesaisti Latvijas Skolu jaunatnes dziesmu un deju svētku kustībā un citās valstiski nozīmīgās kultūras norisēs.
4. Attīstīt sadarbību ar kultūras un izglītības iestādēm.
	1. Katru mācību gadu audzēkņi piedalās vismaz 15 koncertos, festivālos vai kultūras norisēs novadā un ārpus tā.
2. Katru gadu vismaz 30 % audzēkņu piedalās konkursos vai festivālos, iegūstot godalgotas vietas vai augstus novērtējumus.
3. Skolas kolektīvi regulāri piedalās skatēs un kvalificējas Dziesmu un deju svētku pasākumiem, izpildot noteiktās kvalitātes prasības.
4. Katru gadu īstenoti vismaz 4 kopīgi pasākumi vai projekti sadarbībā ar kultūras un izglītības partneriem.
	2027.-2030.

	RV-3
	Mūsdienīgi IT risinājumi mācību procesa pilnveidošanai.
	1. Nodrošināt mācību telpas ar mūsdienīgu digitālo aprīkojumu mācību procesa īstenošanai.
2. Ieviest un sistemātiski izmantot digitālos mācību resursus teorētiskajos mācību priekšmetos.
3. Pilnveidot pedagogu digitālās kompetences IT risinājumu izmantošanai mācību procesā.
	1. Visas teorētisko mācību priekšmetu telpas aprīkotas ar interaktīvajiem ekrāniem, datoru un interneta pieslēgumu.
2. Digitālie mācību resursi tiek sistemātiski izmantoti teorētisko mācību priekšmetu apguvē, veicinot audzēkņu iesaisti un mācību kvalitāti.
3. Teorētisko mācību priekšmetu pedagogi katru gadu piedalās vismaz vienā profesionālās pilnveides pasākumā digitālo prasmju attīstībai un iegūtās prasmes izmanto ikdienas darbā.
	2029.-2030.





SM-2 Veicināt atbalstu ikviena audzēkņa individuālajai izaugsmei, mācību motivācijai un karjeras izvēlei, stiprinot sadarbību ar ģimenēm.
	
	Rīcības virzieni
	Uzdevumi
	Plānotie rezultāti
	Termiņi

	RV-4
	Atbalsts ikviena izaugsmei un iekļaujoša mācību vide.
	1. Veidot drošu, emocionāli labvēlīgu un cieņpilnu mācību un darba vidi.
2. Savlaicīgi identificēt audzēkņus, kuriem nepieciešams papildu pedagoģiskais vai emocionālais atbalsts, un nodrošināt atbilstošus atbalsta pasākumus.

	1. Aptaujās vismaz 90 % audzēkņu, vecāku un darbinieku pozitīvi vērtē emocionālo klimatu un drošību skolā.
2. Atbalsta pasākumi tiek plānoti un īstenoti visiem audzēkņiem, kuriem tie nepieciešami; samazinās mācību pārtraukšanas gadījumu skaits.
	2027.-2028.

	RV-5
	Izglītojamo izpratnes veidošana par karjeras iespējām mūzikā.
	1. Organizēt karjeras izglītības pasākumus par profesijām mūzikas un kultūras nozarē.
2. Nodrošināt audzēkņiem iespēju iepazīt profesionālās mūzikas izglītības turpināšanas iespējas.
3. Apkopot un analizēt informāciju par absolventu turpmākajām izglītības gaitām.
	1. Katru mācību gadu organizēti vismaz 1 karjeras izglītības pasākums (lekcijas, tikšanās ar profesionāliem mūziķiem, koncertu vai izglītības iestāžu apmeklējumi).
2. Katru gadu 8. klases audzēkņi piedalās vismaz vienā profesionālās izglītības iestādes atvērto durvju dienā vai informatīvā pasākumā.
3. Katru gadu apzinātas absolventu turpmākās izglītības gaitas mūzikas un kultūras jomā vidējās un augstākās izglītības līmenī, un izmantotas karjeras izglītības pilnveidošanai.
	2026.-2030.

	RV-6
	Uzticama, regulāra un uz līdzdalību vērsta sadarbība ar izglītojamo ģimenēm.
	1. Nodrošināt regulāru un savlaicīgu informācijas apmaiņu ar izglītojamo ģimenēm par mācību procesu, sasniegumiem un skolas aktualitātēm.
2. Regulāri noskaidrot vecāku viedokli par izglītības kvalitāti un sadarbību ar skolu.
	1. Vecāki regulāri saņem informāciju par audzēkņu mācību sasniegumiem un skolas aktivitātēm; tiek izmantoti vienoti saziņas kanāli.
2. Vismaz reizi gadā tiek veikta vecāku aptauja, rezultāti analizēti un izmantoti skolas darba pilnveidei.
	2027.-2028.





SM-3 Attīstīt mūsdienīgu, pieejamu un iekļaujošu izglītības vidi.
	
	Rīcības virzieni
	Uzdevumi
	Plānotie rezultāti
	Termiņi

	RV-7
	Materiāltehniskās bāzes, mūzikas instrumentu un digitālās infrastruktūras uzturēšana, pilnveidošana.
	1. Plānot un īstenot mūzikas instrumentu iegādi un nomaiņu atbilstoši izglītības programmu vajadzībām.
2. Nodrošināt regulāru mūzikas instrumentu tehnisko apkopi, remontu un skaņošanu.
3. Atjaunot un pilnveidot digitālo infrastruktūru mācību un administratīvā darba nodrošināšanai.
	1. Katru gadu atjaunoti vai iegādāti instrumenti atbilstoši prioritātēm un pieejamajam finansējumam.
2. Visi skolas instrumenti tiek regulāri uzturēti darba kārtībā.
3. Regulāri atjaunota datortehnika, programmatūra un tīkla infrastruktūra; nodrošināta stabila un droša digitālā vide.
	2026.-2030.

	RV-8
	Satiksmes un pieejamības uzlabošana skolas apkārtnē 
(izglītojamo drošības uzlabošanai pārvietojoties starp izglītības iestādes ēkām O. Kalpaka iela 43 un Vidus ielā 7).
	1. Sadarboties ar Gulbenes novada pašvaldību, lai īstenotu Vidus ielas posma no Rīgas ielas līdz O. Kalpaka ielai atjaunošanu.
2. Veicināt satiksmes drošības infrastruktūras pilnveidošanu pie skolas ēkām O. Kalpaka ielā 43 un Vidus ielā 7.
	1. Atjaunots Vidus ielas posms, nodrošinot drošu un ērtu satiksmi starp skolas ēkām un uzlabojot piekļuvi izglītības iestādei.
2. Izveidoti vai atjaunoti gājēju celiņi, pārejas, ceļa apzīmējumi un satiksmes organizācijas elementi, uzlabojot audzēkņu un apmeklētāju drošību. Samazināti satiksmes riski, nodrošināta droša pārvietošanās starp skolas ēkām mācību procesa laikā.
	2029.-2030.

	RV-9
	Mūzikas skolas ēkas iekštelpu atjaunošana (O.Kalpaka ielā 43), telpu funkcionalitātes, akustikas un vides pieejamības uzlabošana.
	1. Plānot un īstenot iekštelpu atjaunošanas darbus sadarbībā ar Gulbenes novada pašvaldību.
2. Veikt mācību telpu un koplietošanas telpu pakāpenisku atjaunošanu atbilstoši mūzikas skolas vajadzībām. (Apvienot mazās mācību telpas, izveidojot plašākas un funkcionālākas klases grupu un individuālajām nodarbībām; atjaunot sanitāros mezglus atbilstoši higiēnas, drošības un vides pieejamības prasībām.)
3. Uzstādīt skaņu izolējošas durvis mācību klasēs, kas uzlabo skaņas izolāciju un telpu ekspluatāciju.
	1. Izstrādāts un pakāpeniski īstenots telpu atjaunošanas plāns, piesaistot nepieciešamo finansējumu prioritāro darbu veikšanai.
2. Katru gadu īstenoti plānotie telpu uzturēšanas un atjaunošanas darbi, nodrošinot drošu un mūsdienīgu mācību vidi.
3. Pakāpeniski uzstādītas skaņu izolējošas durvis skolas mācību telpās.

	2026.-2030.





SM-4 Nodrošināt kvalitatīvu izglītības pārvaldību.
	
	Rīcības virzieni
	Uzdevumi
	Plānotie rezultāti
	Termiņi

	RV-10
	Skolas publicitātes nodrošināšana.

	1. Nodrošināt regulāru informācijas publicēšanu par skolas aktualitātēm, sasniegumiem un pasākumiem.
2. Atjaunot un regulāri uzturēt skolas tīmekļvietni, nodrošinot aktuālu, pārskatāmu un lietotājiem ērtu informāciju par izglītības programmām, aktualitātēm, pasākumiem un sasniegumiem.
	1. Skolas tīmekļvietnē un sociālajos tīklos regulāri publicēta aktuāla un sabiedrībai pieejama informācija.
2. Izveidota mūsdienīga, lietotājiem draudzīga un regulāri aktualizēta skolas tīmekļvietne; informācija tiek atjaunota ne retāk kā reizi mēnesī, nodrošinot savlaicīgu un viegli pieejamu informāciju izglītojamajiem, vecākiem un sabiedrībai.
	2026.-2027.

	RV-11
	Jauno pedagogu piesaistīšana, nepieciešamās profesionālās izglītības nodrošināšana.
	1. Piesaistīt jaunos pedagogus darbam skolā, sadarbojoties ar pašvaldību un profesionālajām izglītības iestādēm.
2. Nodrošināt atbalstu jaunajiem pedagogiem profesionālās darbības uzsākšanai.
3. Veicināt pedagogu profesionālās kvalifikācijas ieguvi un pilnveidi atbilstoši normatīvo aktu prasībām un skolas attīstības prioritātēm.
	1. Aizpildītas vakantās pedagogu amata vietas atbilstoši skolas vajadzībām; samazinās ilgstoši neaizpildītu vakanču skaits.
2. Katram jaunajam pedagogam nodrošināts mentors un sniegts vadības atbalsts pirmajā darba gadā.
3. Visi pedagogi atbilst normatīvajos aktos noteiktajām kvalifikācijas prasībām; katrs pedagogs regulāri pilnveido profesionālo kompetenci.
	2026.-2030.

	RV-12
	Pedagogu profesionālās kapacitātes stiprināšana
	1. Veicināt pedagogu pieredzes apmaiņu un metodisko sadarbību skolā un ar citām profesionālās ievirzes izglītības iestādēm.
2. Stiprināt pedagogu māksliniecisko darbību un profesionālo izaugsmi.
3. Veicināt pedagogu iesaisti skolas attīstības plānošanā un kvalitātes pilnveidē.
	1. Katru gadu organizētas vismaz 4 metodiskās sanāksmes un pieredzes apmaiņa.
2. Pedagogi regulāri piedalās koncertos, konkursos, festivālos vai citās profesionālās mākslinieciskās aktivitātēs.
3. Pedagogi aktīvi piedalās metodiskajā darbā, pašvērtēšanā un attīstības plāna īstenošanā, sniedzot priekšlikumus skolas darbības pilnveidei.
	2028.-2029.




Pielikums Nr.1
Gulbenes Mūzikas skolas attīstības plāna 2022. – 2025.gadam
Secinājumi pēc iepriekšējā plānošanas perioda izvērtēšanas
SVID analīze
1. Joma “Atbilstība mērķiem” izvērtējums
	STIPRĀS PUSES
	VĀJĀS PUSES

	· Muzikālu koncertu un priekšnesumu realizēšana dievnamos novada teritorijā (Gulbene, Velēna, Tirza).
· Audzēkņu prasmju attīstīšana ērģeļspēlē.
· Atbalsts pedagogiem papildus darbā ar talantīgajiem audzēkņiem (morāls un finansiāls).
· Atbalstīta un stimulēta pedagogu radošā iniciatīva pasākumu un koncertu organizēšanā un realizēšanā.
· Atbalsts audzēkņu radošo spēju un talantu attīstībā veicinot dalību koncertos, skatēs, konkursos un atbalstot tālākizglītībā.
· Jauno audzēkņu un viņu vecāku iekļaušana skolas vidē caur skolas pasākumiem un koncertiem.
· Diferencēta pieeja audzēkņiem ar mācīšanās grūtībām.
· Skolas pūtēju orķestra dalība XIII Skolu Jaunatnes dziesmu un deju svētkos 2025.gadā.
· Regulāra audzēkņu iesaistīšana karjeras pasākumos un tālākizglītības veicināšana, sadarbības ar skolas absolventiem un iesaiste karjeras pasākumos.
	· Tehniskais nodrošinājums – aparatūra dalībai konkursos attālināti.
· Audzēkņu mācību priekšlaicīga pārtraukšana.
· Skolas absolventu un viņu vecāku informācijas apmaiņa par skolas vai izglītības procesa pilnveidi.



	IESPĒJAS
	DRAUDI

	· Koklētāju ansambļa dalība nākamajos Skolu Jaunatnes dziesmu un deju svētkos.
· Pedagogu un audzēkņu vecāku sadarbības uzlabošana un praktiska atbalsta veicināšana gatavojoties un piedaloties konkursos.
· Audzēkņu tālākizglītības veicināšana mūzikas jomā.
· Skolas, IP kvalitātes mērķu un sasniedzamā rezultāta definēšanas un sasniegšana.
· Materiāltehnisko resursu uzlabošana.
	·  Pedagogu vājās angļu valodas zināšanas.
· Absolventu iesaiste skolas orķestrī.
· Pedagogu nodrošinājums atbilstoši piedāvātajām IP.


2. Joma “Kvalitatīvas mācības” izvērtējums
	STIPRĀS PUSES
	VĀJĀS PUSES

	· Audzēkņu un viņu vecāku savlaicīga iepazīstināšana ar jaunajām izglītības programmām un izmaiņām tajās.
· Jauno 8-gadīgo izglītības programmu realizēšanas uzsākšana skolā visās IP.
· RIC (Radošo iniciatīvu centra) projekta īstenošana un skolas izglītības programmu īstenošanas vietas akreditācija jaunajā ēkā (Vidus ielā 7).
· Teorētisko mācību priekšmetu pilnvērtīga apgūšana pateicoties jaunajām 8-gadīgajām programmām.
· Pedagogu aktīva iesaiste profesionālajā pilnveidē, dalība meistarklasēs, dalīšanās pieredzē MK sanāksmēs un stundu vērošanā.
· Regulāra pieredzes apmaiņas organizēšana un dalība (Jēkabpilī, Gaujienā, Krāslavā – Latvijā un Veru, Rapinā un Viljandi – Igaunijā).
	· IP Pūšaminstrumentu spēles jauno audzēkņu intereses noturēšana līdz izvēlētā instrumenta apgūšanas sākšanai (fizioloģisku iemeslu dēļ).
· Audzēkņu mācīšanās paradumu izzināšana un pašvadītas mācīšanās spēju uzlabošana.

	IESPĒJAS
	DRAUDI

	· Mācību stundu kvalitātes uzlabošana, SR definēšana un mācīšanas un mācīšanās kvalitātes veicināšanas pilnveide.
·  datu analīze.  
· Mācīšanas procesa pilnveide pateicoties pedagogu sadarbībai, stundu vērošanai un analīzei.
· Meistarklašu un profesionālās pilnveides organizēšana skolā.
· Absolventu (kas turpina muzikālo tālākizglītību) iesaistīšana skolas pieredzes apmaiņas pasākumos un meistraklasēs.
	· Vecāku iesaiste sava bērna mācīšanās procesā un audzēkņu mācīšanās paradumu uzlabošana.
· IP apgūšana un skolas pabeigšana audzēkņu noslodzes dēļ (mācoties vairākās izglītības iestādēs).


3. Joma “Iekļaujoša vide” izvērtējums
	STIPRĀS PUSES
	VĀJĀS PUSES

	· Skolas (O.Kalpaka ielā 43) energoefektivitātes projekta īstenošana (2024.gads). Daļējas vides pieejamības nodrošinājums.
· RIC (Radošo iniciatīvu centra) projekta īstenošana, mūsdienīgas infrastruktūras un vides pieejamības piedāvājums (Vidus ielā 7).
· Organizēti un īstenoti sabiedrībai pieejami pasākumi un koncerti.
· Īstenoti projekti skolas materiāltehniskās bāzes uzlabošanai, iegādāti marimba, digitālās klavieres 4 gb., koncertkokle, akustiskās klavieres 2 gb., mežrags, ksilofons, un iegādāti mūzikas instrumenti-blokflautas, alta saksofons, klarnete, trompete, vijoles.
· IP Pūšaminstrumentu spēle un Sitaminstrumentu spēle īstenošana mūsdienīgā vidē RIC ēkā
· Skolas IP pieejamības 3 pagastos (Lizums, Lejasciems, Stāķi).
· Mūzikas skolas pieejamība un atbalsts audzēkņiem un viņu vecākiem līdzfinansējuma jomā.
	· Mūsdienīgas infrastruktūras un skolas telpu pieejamības nodrošinājums skolas ēkā (O.Kalpaka ielā 43)

	IESPĒJAS
	DRAUDI

	· Skolas iekštelpu pielāgošana cilvēkiem ar kustību traucējumiem (O.Kalpaka ielā 43).
· Pozitīvas un labvēlīgas vides veicināšana skolā.
· Iekļaujošas skolas vides radīšana – kopīgu pasākumu organizēšana pilsētas un pagastu klašu audzēkņiem.
	· Drošība pilsētas skolas ēku ceļu krustojumā (Vidus ielas un O.Kalpaka ielas krustojums)



4. Joma “Laba pārvaldība” izvērtējums
	STIPRĀS PUSES
	VĀJĀS PUSES

	· Atbalsts pedagogiem – profesionālajā pilnveidē
· Atbalsts audzēkņiem – tērpu iegāde kolektīviem-pūtēju orķestrim, koklētāju ansamblim.
· Skolas darba mērķtiecīga plānošana
	· Jauno pedagogu piesaiste.

	IESPĒJAS
	DRAUDI

	· Skolas izglītības kvalitātes monitoringa sistēmas uzlabošana.

	· Pedagoģiskā personāla novecošanās. 





Pielikums Nr.2

Iepriekšējā Attīstības plāna mērķu un prioritāšu īstenošanas rezultāti
	Prioritāte
	Uzdevumi
	Rezultāti

	
	ATBLISTĪBA MĒRĶIEM
	

	Muzicēšana Latvijas dievnamos, ērģeļspēles praktizēšana
	1.	Sagatavot audzēkņu programmas muzicēšanai dievnamos;
2.	Pedagogu dalība labdarības un svētku koncertos dievnamos;
3.	Audzēkņu iemaņu un prasmju attīstīšana ērģeļspēlē.
	1. Tika izstrādātas un sagatavotas audzēkņu koncertprogrammas muzicēšanai dievnamos. Pedagogi un audzēkņi piedalījušies un organizējuši koncertus dievnamos Gulbenes novadā (Gulbenes, Velēnas, Tirzas, Zeltiņu, Jaungulbenes ev.lut.baznīcās);
2. Pedagogi regulāri piedalījās labdarības un svētku koncertos Gulbenes novada dievnamos, veicinot skolas atpazīstamību, stiprinot sadarbību ar vietējo kopienu. Pedagogu koncertdarbība sekmēja viņu profesionālo pilnveidi un kalpoja par pozitīvu piemēru audzēkņiem, veicinot aktīvu iesaisti kultūras dzīvē.
3. Audzēkņiem tika nodrošināta iespējas pilnveidot ērģeļspēles prasmes, izmantojot dievnamu ērģeles mācību un koncertdarbībā. Attīstītas praktiskās muzicēšanas iemaņas, paplašināta izpratne par ērģeļmūzikas repertuāru.

	Atbalsts pedagogiem darbā ar talantīgajiem audzēkņiem
	1.	Sniegt morālu un finansiālu atbalstu pedagogiem par papildus darbu ar talantīgajiem audzēkņiem;
2.	Finansiāli stimulēt pedagogus un audzēkņus par augstiem rezultātiem konkursos.
	1. Pedagogiem tika nodrošināts morāls un finansiāls atbalsts par ieguldījumu darbā ar talantīgajiem audzēkņiem, gatavojot viņus konkursiem, festivāliem, koncertiem un profesionālās izglītības turpināšanai. Atbalsts veicināja pedagogu motivāciju, sekmēja individuālu darbu ar audzēkņiem un pozitīvi ietekmēja audzēkņu sasniegumus reģionālajos, valsts un starptautiskajos konkursos, kā arī viņu profesionālo izaugsmi.
2. Atbilstoši skolas un dibinātāja finansiālajām iespējām pedagogiem un audzēkņiem tika piešķirti finansiāli stimulējoši atbalsta pasākumi par augstiem sasniegumiem konkursos. Tas veicināja motivāciju sasniegt augstus rezultātus, sekmēja audzēkņu un pedagogu mērķtiecīgu darbu, kā arī stiprināja skolas izcilības kultūru un atpazīstamību reģionālā un valsts līmenī.

	Skolas atbalsts audzēkņu dalībai konkursos
	1.	Iegādāties video rakstītāju audzēkņu dalībai konkursos attālināti;
2.	Atbalstīt (iespēju robežās) finansiāli audzēkņu dalību konkursos;
3.	Veicināt audzēkņu, vecāku un pedagogu sadarbību, gatavojoties konkursiem
	1. 2022. gadā tika iegādāts vide/audio rakstītājs, nodrošinot kvalitatīvu audzēkņu priekšnesumu ierakstīšanu un dalību attālinātajos konkursos, festivālos un citos profesionālās ievirzes pasākumos. Iegādātais aprīkojums tika regulāri izmantots.
2. Atbilstoši skolas un dibinātāja finansiālajām iespējām tika nodrošināts līdzfinansējums audzēkņu dalībai reģionālajos, valsts un starptautiskajos konkursos (dalības maksa, transports). Sniegtais atbalsts veicināja audzēkņu līdzdalību profesionālās ievirzes pasākumos, paplašināja viņu koncertpieredzi, sekmēja augstus sasniegumus un stiprināja Gulbenes Mūzikas skolas atpazīstamību.
3. Tika veicināta cieša sadarbība starp audzēkņiem, vecākiem un pedagogiem, plānojot gatavošanos konkursiem un nodrošinot nepieciešamo atbalstu mācību procesā. Regulāra informācijas apmaiņa un savstarpēja sadarbība sekmēja audzēkņu motivāciju, mērķtiecīgu gatavošanos un augstus sasniegumus.

	Jaunāko klašu audzēkņu iekļaušana skolas vidē un mācību darbā
	1.	Organizēt atvērto durvju dienas audzēkņiem un viņu ģimenēm;
2.	Organizēt informatīvi radošu pasākumu “Iepazīsti savu skolu” jaunajiem audzēkņiem;
3.	Iesaistīt jaunos audzēkņus ārpusstundu pasākumos.
	1. Regulāri organizētas Atvērto durvju dienas, sniedzot topošajiem audzēkņiem un viņu ģimenēm iespēju iepazīt skolu, tās izglītības programmas, pedagogus un mācību vidi. Pasākumi veicināja informētu izvēli par mācībām skolā un sekmēja jaunu audzēkņu piesaisti.
2. Jaunajiem audzēkņiem tika organizēts iepazīšanās pasākums, kas palīdzēja iepazīt skolas telpas, pedagogus, mācību procesu un skolas tradīcijas. Tas veicināja veiksmīgāku adaptāciju, piederības sajūtu un pozitīvu attieksmi pret mācībām.
3. Jaunie audzēkņi aktīvi iesaistījās koncertos, radošajās aktivitātēs un citos skolas organizētajos pasākumos. Dalība ārpusstundu aktivitātēs sekmēja socializēšanos, sadarbības prasmes, piederības sajūtu skolai un motivāciju turpināt mācības.

	Diferencēta pieeja un papildus darbs ar audzēkņiem ar mācīšanās grūtībām
	1.	Audzēkņu ar mācīšanās grūtībām vajadzību izzināšana;
2.	Mācību programmu pielāgošana;
3.	Audzēkņu, vecāku un skolas sadarbības veicināšana;
4.	Pedagogu papildus darbs ar audzēkņiem, sagatavojot mācību programmas.
	1. Tika apzinātas audzēkņu individuālās mācīšanās vajadzības, izvērtētas viņu spējas un mācību grūtības, lai nodrošinātu atbilstošu pedagoģisko atbalstu un individualizētu mācību procesu.
2. Mācību saturs, uzdevumi un darba metodes tika pielāgotas audzēkņu individuālajām spējām un attīstības vajadzībām, veicinot veiksmīgāku mācību vielas apguvi un pozitīvu mācību dinamiku.
3. Tika veicināta sadarbība ar vecākiem, pārrunājot audzēkņu mācību progresu, vienojoties par atbalsta pasākumiem un veicinot vienotu pieeju audzēkņa attīstībai.

	Gatavošanās skolu jaunatnes dziesmu un deju svētkiem
	1.	Nodrošināt dziesmu svētku repertuāra apgūšanu kolektīviem;
2.	Piedalīties koru, orķestru skatēs un dziesmu svētkos;
3.	Atbalstīt kolektīvus dalībai dziesmu svētkos.
	1. Kolektīvi (pūtēju orķestris, koklētāju ansamblis) mērķtiecīgi apguva Dziesmu un deju svētku repertuāru, nodrošinot regulāru mēģinājumu procesu un dalību orķestru skatēs.
2. Skolas kolektīvi piedalījās skatēs, demonstrējot augstu māksliniecisko sniegumu (Pūtēju orķestris, iegūstot 1.pakāpi, koklētāju ansamblis – 2.pakāpi). Pūtēju orķestris piedalījās Latvijas Skolu jaunatnes dziesmu un deju svētkos, pārstāvot Gulbenes novadu un skolu valsts mēroga kultūras notikumā.
3. Tika nodrošināts organizatoriskais, metodiskais un finansiālais atbalsts kolektīvu sagatavošanai un dalībai skatēs un Dziesmu un deju svētkos, sekmējot pilnvērtīgu gatavošanos un veiksmīgu dalību.

	Audzēkņu iesaiste karjeras pasākumos
	1.	Karjeras pasākumu organizēšana sadarbībā ar mūzikas vidusskolām un mūsu skolas absolventiem;
2.	Audzēkņu ieinteresēšana un iesaiste karjeras pasākumos, to organizēšanā un dalībā.
	1. Tika organizēti karjeras izglītības pasākumi sadarbībā ar profesionālās vidējās mūzikas izglītības iestādēm un skolas absolventiem. Audzēkņi iepazinās ar turpmākās izglītības iespējām, uzņemšanas nosacījumiem un dažādām profesijām mūzikas nozarē, kā arī guva iedvesmu no absolventu profesionālās pieredzes.
2. Audzēkņi piedalījās karjeras izglītības pasākumos, meistarklasēs, koncertos. Dalība pasākumos veicināja izpratni par profesionālās izglītības iespējām, stiprināja motivāciju pilnveidot muzikālās prasmes un turpināt muzikālo izglītību mūzikas vidusskolā.

	Papildus darbs ar audzēkņiem, kuri vēlas turpināt muzikālo izglītību
	1.	Talantīgo audzēkņu muzikālās izglītības turpināšanas veicināšana;
2.	Papildus darbs ar audzēkņiem, sagatavojot iestājeksāmeniem mūzikas vidusskolā.
	1. Skolā tika mērķtiecīgi atbalstīti talantīgākie audzēkņi, motivējot viņus turpināt izglītību profesionālās vidējās mūzikas izglītības iestādēs. Attīstības plāna īstenošanas periodā 10 Gulbenes Mūzikas skolas absolventi sekmīgi uzsāka mācības mūzikas vidusskolās, apliecinot skolas sniegtās profesionālās sagatavotības kvalitāti.
2. Pedagogi nodrošināja individuālas konsultācijas un papildu nodarbības, sagatavojot audzēkņus iestājeksāmeniem profesionālās vidējās mūzikas izglītības iestādēs. Tika sagatavotas programmas instrumentu spēlē un padziļināti strādāts pie mūzikas teorijas (solfedžo un mūzikas literatūras) prasmju pilnveides, sekmējot audzēkņu veiksmīgu uzņemšanu mūzikas vidusskolās.

	
	KVALITATĪVAS MĀCĪBAS
	

	8-gadīgo izglītības programmu sagatavošana un īstenošana visās izglītības programmās
	1.	Sadarbībā ar LNKC, izstrādāt izglītības programmas, pārejot no 6-gadīgās uz 8-gadīgo apmācību visās izglītības programmās;
2.	Iepazīstināt ar izmaiņām programmās visas iesaistītās puses.
	1. Sadarbībā ar Latvijas Nacionālo kultūras centru tika izstrādātas un licencētas astoņgadīgās profesionālās ievirzes izglītības programmas visās skolas īstenotajās izglītības programmās. Nodrošināta sekmīga pāreja uz jauno mācību ilgumu atbilstoši normatīvo aktu prasībām un profesionālās ievirzes izglītības standartam.
2. Pedagogi, audzēkņi un viņu vecāki tika informēti par izmaiņām izglītības programmās, mācību satura un mācību ilguma izmaiņām. Tika organizētas informatīvās sanāksmes un nodrošinātas individuālas konsultācijas par pāreju uz 8 gadu apmācību.

	Jauno mācību priekšmetu programmu sagatavošana un īstenošana visos mācību priekšmetos
	1.	Izstrādāt mācību programmas, pielāgojot jaunajām izglītības programmām;
2.	Iepazīstināt ar jaunajām mācību programmām visas iesaistītās puses.
	1. Visiem mācību priekšmetiem tika izstrādātas un aktualizētas mācību programmas atbilstoši jaunajām astoņgadīgajām profesionālās ievirzes izglītības programmām, nodrošinot to atbilstību profesionālās ievirzes izglītības standartam un mūsdienīgai mācību pieejai.
2. Pedagogi, audzēkņi un viņu vecāki tika informēti par mācību programmu izmaiņām. Pedagogiem tika organizētas metodiskās sanāksmes un konsultācijas, nodrošinot vienotu izpratni par programmu īstenošanu.

	Mācību stundu vērošana, veicinot starppriekšmetu saikni un uzlabojot mācīšanas un mācīšanās kvalitāti
	1.	Sadarbības veicināšana starp specialitāšu un teorētisko mācību priekšmetu pedagogiem;
2.	Mācīšanas un mācīšanās procesa pilnveidošana.
	1. Tika organizēta regulāra pedagogu sadarbība, savstarpēja mācību stundu vērošana un metodiskās pārrunas, stiprinot starppriekšmetu saikni un vienotu pieeju audzēkņu mācību sasniegumu veicināšanai.
2. Mācību stundu vērošanas rezultāti tika izmantoti pedagogu profesionālajai pilnveidei un mācību procesa uzlabošanai.

	Pedagogu darba pašvērtēšana, analizēšana un pilnveide
	1.	Stundu vērošana un mācību darba analizēšana kopā ar kolēģiem;
2.	Pedagogu pašvērtēšanas veicināšana mācību gadu noslēgumā, sava darba analizēšana un plānošana.
	1. Tika organizēta mācību stundu vērošana un profesionālas pārrunas par vērotajām stundām. Pedagogi analizēja mācību procesa norisi, dalījās pieredzē un labās prakses piemēros.
2. Katra mācību gada noslēgumā pedagogi veica sava darba pašvērtējumu, izvērtēja sasniegtos rezultātus, audzēkņu mācību sasniegumus un profesionālās pilnveides vajadzības, izvirzot mērķus nākamajam mācību gadam.

	Profesionālās darbības kvalitātes veicināšana
	1.Meistarklašu organizēšana, atbalsts pedagogu dalībai tajās;
2. Pieredzes apmaiņas organizēšana un dalīšanās labās prakses piemēros.
	1. Skola nodrošināja atbalstu pedagogu dalībai citu izglītības iestāžu un nozares organizētajās meistarklasēs, kā arī skolas pedagogu vadītajās meistarklāsēs. Iegūtās profesionālās zināšanas un praktiskā pieredze tika izmantota mācību procesa pilnveidē un audzēkņu sagatavošanā koncertiem un konkursiem.
2. Tika veicināta pedagogu profesionālā sadarbība, organizējot metodiskās sanāksmes un pieredzes apmaiņas pasākumus skolā un sadarbībā ar citām profesionālās ievirzes izglītības iestādēm. Pedagogi dalījās ar labās prakses piemēriem, pilnveidojot mācību metodes.

	
	IEKĻAUJOŠA VIDE
	

	Drošas, pozitīvas un labvēlīgas vides attīstīšana skolā
	1.	Konkursa “Esi pozitīvs un laipns!” organizēšana skolā;
2.	Skolas infrastruktūras uzlabošana (skolas ieejas pārbūve, bruģa celiņa ieklāšana);
3.	Drošas vides radīšana pie skolas, ceļa krustojumā (O.Kalpaka un Vidus ielas krustojumā).
	1. 2022.gadā Skolā tika organizēts konkurss „Esi pozitīvs un laipns!”, veicinot audzēkņu savstarpējo cieņu, laipnu komunikāciju un pozitīvu skolas mikroklimatu.
2. Tika īstenota skolas ieejas pārbūve un ieklāts bruģa celiņš, uzlabojot piekļuvi izglītības iestādei, vides funkcionalitāti un drošību audzēkņiem, vecākiem un apmeklētājiem.
3. Sadarbībā ar Gulbenes novada pašvaldību tika pievērsta uzmanība satiksmes drošības uzlabošanai pie skolas. Tika uzsākta satiksmes drošības risinājumu īstenošana.

	Iekļaujošas vides radīšana bērniem ar īpašām vajadzībām, bēgļiem, dažādu nacionalitāšu bērniem
	1.	Audzēkņu, ar īpašām vajadzībām, apzināšana;
2.	Mācību procesa pielāgošana, iekļaujošas vides radīšanai.
	1. Tika apzinātas audzēkņu individuālās izglītības vajadzības un izvērtēti nepieciešamie atbalsta pasākumi. 2022.-2023.gadā skola nodrošināja profesionālās ievirzes izglītību mūzikā ukraiņu bēgļiem.
2. Mācību process tika pielāgots audzēkņu individuālajām spējām un vajadzībām, izmantojot diferencētas mācību metodes un individuālu pedagoģisko atbalstu. Skolā tika veicināta cieņpilna, droša un atbalstoša vide, nodrošinot vienlīdzīgas iespējas mācīties visiem audzēkņiem.

	RIC (Radošā iniciatīvu centra) projekta pabeigšana un programmu darbības uzsākšana jaunajās telpās
	1.	Ēka un telpas sagatavotas mūsdienīgam mācību procesam;
2.	Plānots telpu noslogojums un programmu, pakalpojumu piedāvājums;
3.	Plānoti un īstenoti sabiedrībai pieejami pasākumi un koncerti.
	1. Tika pabeigta Radošo iniciatīvu centra projekta īstenošana, nodrošinot mūsdienīgas, funkcionālas un mācību procesam piemērotas telpas profesionālās ievirzes izglītības un kultūras aktivitāšu īstenošanai. Izveidota kvalitatīva vide audzēkņu, pedagogu un apmeklētāju vajadzībām.
2. Jaunajās telpās uzsākta izglītības programmu īstenošana un paplašināts kultūrizglītības pakalpojumu piedāvājums.
3. Jaunajās telpās regulāri tika organizēti koncerti, izglītojoši un kultūras pasākumi, veicinot sabiedrības iesaisti kultūras dzīvē un nostiprinot Radošo iniciatīvu centra lomu kā daudzfunkcionālai kultūrizglītības un radošās darbības vietai.

	Skolas pamatēkas energoefektivitātes projekta īstenošana
	1.	Finansējuma iegūšana projekta realizēšanai;
2.	Projekta īstenošana;
3.	Skolas infrastruktūras un energoefektivitātes uzlabošana.
	1. Tika sagatavota nepieciešamā dokumentācija un piesaistīts finansējums skolas pamatēkas energoefektivitātes projekta īstenošanai, nodrošinot iespēju uzsākt ēkas atjaunošanas darbus.
2. Projekta ietvaros tika veikti plānotie ēkas atjaunošanas darbi, uzlabojot ēkas tehnisko stāvokli, energoefektivitāti un funkcionalitāti.
3. Projekta rezultātā samazinājās ēkas energoresursu patēriņš, uzlabojās telpu mikroklimats un ekspluatācijas kvalitāte, kā arī tika paaugstināta skolas infrastruktūras ilgtspēja un pievilcība. Izveidota mūsdienīga vide, nodrošināta ērta piekļuve skolai.

	Iesaistīšanās projektos, papildinot skolas materiāltehnisko bāzi
	1.	Dalība izsludinātajos projektos;
2.	Projektu īstenošana, papildinot skolas materiāltehnisko bāzi;
3.	Kvalitatīvu mūzikas instrumentu izmantošana audzēkņiem mācību procesā.
	1. Skola regulāri piedalījās Valsts kultūrkapitāla fonda (VKKF) projektu konkursos, piesaistot papildu finansējumu mācību procesa un materiāltehniskās bāzes pilnveidošanai.
2. Īstenoto projektu rezultātā tika papildināta skolas materiāltehniskā bāze, iegādājoties mūzikas instrumentus, kas uzlaboja izglītības kvalitāti un paplašināja audzēkņu iespējas pilnveidot profesionālās prasmes.
3. Audzēkņiem tika nodrošināta iespēja mācīties un muzicēt uz kvalitatīviem mūzikas instrumentiem, veicinot profesionālo prasmju attīstību, augstvērtīgu muzikālo sniegumu koncertos un veiksmīgu dalību konkursos.

	Skolas daļas – RIC sagatavošana IP Pūšaminstrumentu spēle un IP Sitaminstrumentu spēle īstenošanai
	1.	Telpu sagatavošana mācību darbam un IP īstenošana;
2.	Skolas RIC daļas pieejamība audzēkņiem ar īpašām vajadzībām.
	1. Radošo iniciatīvu centra telpas tika pielāgotas profesionālās ievirzes izglītības programmu īstenošanai, nodrošinot mūsdienīgu, funkcionālu un mācību procesam atbilstošu vidi. Jaunajās telpās veiksmīgi uzsākta izglītības programmu "Pūšaminstrumentu spēle" un "Sitaminstrumentu spēle" īstenošana.
2. Radošo iniciatīvu centra telpas tika pielāgotas vides pieejamības prasībām, nodrošinot iespēju audzēkņiem ar funkcionāliem traucējumiem pilnvērtīgi piedalīties mācību procesā. Tika radīta droša, ērta un iekļaujoša vide visiem izglītojamajiem.

	Skolas pamatēkas ieejas pielāgošana cilvēkiem ar kustību traucējumiem
	1.	Skolas pamatēkas ieejas pielāgošana cilvēkiem ar kustību traucējumiem, īstenojot projektu.
	1. Projekta ietvaros tika pārbūvēta un pielāgota skolas pamatēkas ieeja, nodrošinot ērtāku un drošāku piekļuvi cilvēkiem ar kustību traucējumiem. Uzlabota vides pieejamība audzēkņiem, vecākiem, pedagogiem un apmeklētājiem, veicinot vienlīdzīgas iespējas izmantot skolas sniegtos pakalpojumus.

	Skolas un pašvaldības atbalsts audzēkņiem ar invaliditāti, audzēkņiem no maznodrošinātām ģimenēm, bērniem bāreņiem, saglabājot atbrīvojumu no vecāku līdzfinansējuma
	1.	Informēt vecākus par pašvaldības atbalstu izglītības pieejamībai;
2.	Atbalstīt ģimenes, kurās 2 vai vairāk bērni mācās mūzikas skolā, samazinot vecāku līdzfinansējumu;
3.	Atbalstīt maznodrošinātās ģimenes, bāreņus un bērnus ar invaliditāti, atbrīvojot no vecāku līdzfinansējuma.
	1. Vecāki regulāri tika informēti par Gulbenes novada pašvaldības noteiktajiem atvieglojumiem un atbalsta iespējām profesionālās ievirzes izglītības pieejamībai. Tika nodrošinātas individuālas konsultācijas par līdzfinansējuma atvieglojumu saņemšanas kārtību.
2. Atbilstoši pašvaldības saistošajiem noteikumiem daudzbērnu ģimenēm un ģimenēm, kurās vienlaikus mācījās divi vai vairāk bērni, tika piemēroti vecāku līdzfinansējuma atvieglojumi, veicinot profesionālās ievirzes izglītības pieejamību.
3. Audzēkņiem no maznodrošinātām un trūcīgām ģimenēm, bāreņiem, bērniem ar invaliditāti un citām pašvaldības noteiktajām atbalsta grupām tika nodrošināts atbrīvojums no vecāku līdzfinansējuma, sekmējot vienlīdzīgas iespējas iegūt profesionālās ievirzes izglītību neatkarīgi no ģimenes sociālekonomiskās situācijas.

	Mūzikas skolas pieejamība pagastos
	1.	Uzturēt un atbalstīt mūzikas skolas klases pagastos, atbilstoši pieprasījumam;
2.	Sniegt iespēju bērniem pagastos iegūt profesionālās ievirzes izglītību.
	1. Tika nodrošināta mūzikas skolas klašu darbība trīs Gulbenes novada pagastos ( Stāķos, Lizumā un Lejasciemā) atbilstoši izglītojamo pieprasījumam un pašvaldības iespējām. Tika saglabāta profesionālās ievirzes mūzikas izglītības pieejamība ārpus novada centra, nodrošinot regulāru mācību procesu.
2. Bērniem, kuri dzīvo pagastos, tika nodrošināta iespēja apgūt profesionālās ievirzes mūzikas izglītību tuvāk dzīvesvietai. Tas veicināja izglītības pieejamību, mazināja nepieciešamību regulāri mērot lielus attālumus līdz skolai un sekmēja bērnu iesaisti kultūrizglītībā.

	
	LABA PĀRVALDĪBA
	

	Atbalsts pedagogiem un tehniskajiem darbiniekiem profesionālajā pilnveidē
	1.	Skolas darbinieku profesionālās pilnveides vajadzību apzināšana;
2.	Morāls, informatīvs un materiāls atbalsts profesionālajā pilnveidē;
3.	Darbinieku dalīšanās profesionālās pilnveides pieredzē.
	1. Regulāri tika izvērtētas pedagogu un tehnisko darbinieku profesionālās pilnveides vajadzības, plānojot profesionālās kompetences attīstību atbilstoši skolas attīstības prioritātēm, normatīvo aktu prasībām un individuālajām vajadzībām.
2. Skolas vadība sniedza darbiniekiem informatīvu, organizatorisku un finansiālu atbalstu dalībai profesionālās pilnveides kursos, semināros, konferencēs un meistarklasēs. Tas sekmēja profesionālo kompetenču pilnveidi un mūsdienīgu zināšanu izmantošanu ikdienas darbā.
3. Pēc profesionālās pilnveides pasākumiem darbinieki dalījās iegūtajā pieredzē metodiskajās sanāksmēs, veicinot labās prakses pārnesi, savstarpēju mācīšanos un mācību procesa pilnveidi.

	Sadarbība ar mūzikas skolām Latvijā un ārpus tās, veicinot pedagogu un audzēkņu pieredzes apmaiņu
	1.	Organizēt pieredzes apmaiņu, kopkoncertus un sadraudzību audzēkņiem;
2.	Organizēt pieredzes apmaiņu pedagogiem;
3.	Veicināt skolu sadarbību.
	1. Tika organizēti kopkoncerti, sadraudzības pasākumi un pieredzes apmaiņas aktivitātes sadarbībā ar Latvijas un ārvalstu mūzikas skolām. Audzēkņi pilnveidoja koncertpieredzi, komunikācijas un sadarbības prasmes, iepazīstot dažādas muzicēšanas tradīcijas un kultūrvidi.
2. Pedagogi piedalījās pieredzes apmaiņas vizītēs, metodiskajos semināros un profesionālās sadarbības pasākumos ar citu mūzikas skolu pedagogiem Latvijā un ārvalstīs. Iegūtā pieredze tika izmantota mācību procesa pilnveidošanai un metodiskā darba attīstībai.
3. Tika attīstīta sadarbība ar profesionālās ievirzes mūzikas skolām Latvijā un ārpus tās, īstenojot kopīgus koncertus, meistarklases un kultūras pasākumus. Sadarbība veicināja pieredzes apmaiņu, skolu atpazīstamību un profesionālo kontaktu paplašināšanu.

	Skolas darba plānošanas sistēmas attīstīšana
	1.	Informācijas aprites uzlabošana skolā, izmantojot IT iespējas;
2.	Skolas attīstības plāna realizēšana.
	1. Tika pilnveidota iekšējā informācijas aprite, plašāk izmantojot digitālos saziņas un dokumentu aprites risinājumus. Uzlabojās informācijas pieejamība pedagogiem un darbiniekiem, paātrinājās lēmumu pieņemšanas un darba organizācijas procesi, kā arī veicināta efektīvāka savstarpējā komunikācija.
2. Attīstības plāna prioritātes tika mērķtiecīgi īstenotas, regulāri izvērtējot sasniegtos rezultātus un nepieciešamības gadījumā precizējot turpmākās darbības. Attīstības plāns kalpoja kā pamats skolas darba plānošanai, resursu izmantošanai un kvalitātes pilnveidei.

	Visu skolas mērķgrupu iesaistīšana skolas pašvērtēšanas procesā
	1.	Skolas pedagogu, vecāku, audzēkņu un pašvaldības iesaiste skolas pašvērtēšanas procesā;
2.	Pašvērtēšanas datu analīze un secinājumi skolas izaugsmes un attīstības veicināšanai.
	1. Pašvērtēšanas procesā tika iesaistītas visas būtiskās mērķgrupas – pedagogi, audzēkņi, vecāki un pašvaldības pārstāvji. Regulāri tika apkopoti viedokļi, priekšlikumi un vērtējumi par skolas darbības kvalitāti, veicinot līdzdalību un kopīgu atbildību par skolas attīstību.
2. Tika veikta sistemātiska pašvērtēšanas procesā iegūto datu analīze, identificētas stiprās puses un pilnveidojamās jomas. Iegūtie secinājumi tika izmantoti skolas darba plānošanā, attīstības prioritāšu noteikšanā un kvalitātes pilnveides pasākumu īstenošanā.

	Iesaistīšanās projektos un to īstenošana
	1.	Veicināt skolas attīstību un materiāltehniskās bāzes uzlabošanu skolā;
2.	Realizēt atbalstītos projektus.
	1. Skola sadarbībā ar pašvaldību iesaistījās projektu konkursos, piesaistot papildu finansējumu infrastruktūras attīstībai, mūzikas instrumentu un aprīkojuma iegādei, kā arī mācību procesa kvalitātes pilnveidošanai. Projektu finansējums sekmēja skolas attīstību un paplašināja izglītības iespējas audzēkņiem.
2. Atbalstītie projekti tika sekmīgi īstenoti atbilstoši projektu mērķiem un plānotajām aktivitātēm. To rezultātā tika uzlabota mācību vide, papildināta materiāltehniskā bāze, attīstīta infrastruktūra un radītas jaunas iespējas profesionālās ievirzes izglītības kvalitātes paaugstināšanai.

	Skolas komandas  saliedētības veidošana
	1.	Organizēt saliedētības pasākumus kolektīvā;
2.	Īstenot pieredzes apmaiņu audzēkņiem un pedagogiem.
	1. Tika organizēti kolektīva saliedēšanas pasākumi, kopīgas kultūras un izglītojošās aktivitātes, stiprinot savstarpējo sadarbību, uzticēšanos un piederības sajūtu skolai. Pasākumi veicināja pozitīvu darba vidi un efektīvu komandas darbu.
2. Audzēkņiem un pedagogiem tika nodrošinātas pieredzes apmaiņas iespējas ar citām mūzikas skolām un kultūrizglītības iestādēm, piedaloties kopkoncertos, meistarklasēs, semināros un sadarbības projektos. Iegūtā pieredze bagātināja profesionālās kompetences, stiprināja sadarbības prasmes un veicināja skolas kopienas saliedētību.





Skolas vērtību īstenošanas plāns 2026.-2030.
1. Izaugsme caur mūziku
Mācību procesā:
· Mācību saturs un metodes ir vērstas uz katra audzēkņa individuālo spēju un talantu attīstību.
· Regulārs darbs ar instrumentu, teorētiskajos mācību priekšmetos, kolektīvajā muzicēšanā veicina mērķtiecību, disciplīnu un pašvadītu mācīšanos.
· Koncertdarbība, konkursi un meistarklases sekmē profesionālo izaugsmi un pašapziņu.
Audzināšanas mērķos:
· Veidot pozitīvu attieksmi pret mācīšanos, darbu un personīgo izaugsmi.
· Attīstīt neatlaidību, pašvērtējumu un spēju pārvarēt grūtības.
· Veicināt radošu domāšanu un emocionālo inteliģenci caur muzicēšanu.

2. Kultūra, kas vieno
Mācību procesā:
· Mācību programmās tiek integrēta latviešu un pasaules mūzikas kultūra.
· Kopmuzicēšana ansambļos, pūtēju orķestrī veicina piederības sajūtu un savstarpēju cieņu.
· Skola aktīvi piedalās kultūras norisēs Gulbenē un ārpus tās.
Audzināšanas mērķos:
· Attīstīt cieņu pret kultūras mantojumu un daudzveidību.
· Veicināt empātiju, sadarbību un savstarpējo iecietību.
· Stiprināt audzēkņu piederību skolai, vietējai kopienai un Latvijas kultūrai.

3. Atbildība sadarbībā
Mācību procesā:
· Mācību vide balstās uz savstarpēju cieņu starp audzēkņiem, pedagogiem un vecākiem.
· Skolēni tiek iesaistīti kopīgos projektos, mācoties uzņemties atbildību par savu un kopējo rezultātu.
· Pedagogi sadarbojas, lai nodrošinātu kvalitatīvu mācību procesu.
Audzināšanas mērķos:
· Veidot izpratni par pienākumiem un atbildību gan individuālā, gan kolektīvā darbā.
· Attīstīt komunikācijas un sadarbības prasmes.
· Rosināt apzinātu, ētisku rīcību un līdzdalību skolas un sabiedrības dzīvē.

Gulbenes Mūzikas skolas audzināšanas darba plāns 2026.-2030.
1. Audzināšanas darba mērķis
Veidot harmoniski attīstītu, radošu un atbildīgu personību, kura caur mūziku attīsta savas prasmes, izprot kultūras nozīmi sabiedrībā un spēj sadarboties, uzņemoties atbildību par savu un kopīgo darbu.

2. Audzināšanas darba pamatvērtības un to īstenošana
2.1. Izaugsme caur mūziku
Audzināšanas uzdevumi:
· Veicināt audzēkņu mērķtiecību, neatlaidību un atbildīgu attieksmi pret mācībām.
· Attīstīt pašvadītas mācīšanās prasmes un pozitīvu pašvērtējumu.
· Sekmēt radošuma, emocionālās inteliģences un pašizpausmes attīstību.
Audzināšanas darba formas un metodes:
· Individuālās sarunas ar audzēkņiem par mācību mērķiem un sasniegumiem.
· Dalība koncertos, skatēs, konkursos un meistarklasēs.
· Refleksijas par mācību procesu un skatuves pieredzi.
Sagaidāmie rezultāti:
· Audzēkņi apzinās savas stiprās puses un attīstības iespējas.
· Spēj izvirzīt mērķus un sistemātiski pie tiem strādāt.
· Attīsta pārliecību par savām spējām un radošo potenciālu.

2.2. Kultūra, kas vieno
Audzināšanas uzdevumi:
· Veidot izpratni par kultūras mantojuma nozīmi un mūzikas lomu sabiedrībā.
· Attīstīt piederības sajūtu skolai, vietējai kopienai un Latvijas kultūrai.
· Veicināt cieņpilnu attieksmi pret dažādām kultūras izpausmēm.
Audzināšanas darba formas un metodes:
· Tematiskie koncerti, valsts svētku un kultūras pasākumu atzīmēšana.
· Kopmuzicēšana ansambļos, koros un orķestros.
· Skolas līdzdalība Gulbenes novada kultūras norisēs.
Sagaidāmie rezultāti:
· Audzēkņi izjūt piederību kultūras un mūzikas kopienai.
· Ciena kultūras daudzveidību un tradīcijas.
· Spēj sadarboties radošā kolektīvā.

2.3. Atbildība sadarbībā
Audzināšanas uzdevumi:
· Attīstīt atbildību par savu rīcību un pienākumiem mācību procesā.
· Veicināt savstarpēju cieņu, sadarbību un komunikācijas prasmes.
· Rosināt līdzdalību skolas un sabiedrības dzīvē.
Audzināšanas darba formas un metodes:
· Grupas un kolektīva darbs mācību un koncertu sagatavošanas procesā.
· Sadarbība ar vecākiem, pedagogiem un kultūras institūcijām.
· Iesaistīšanās skolas pasākumu organizēšanā.
Sagaidāmie rezultāti:
· Audzēkņi apzinās savu lomu kolektīvā un kopīgā darbā.
· Spēj sadarboties, ievērojot noteikumus un vienošanās.
· Demonstrē atbildīgu un cieņpilnu attieksmi pret apkārtējiem.

3. Audzināšanas darba īstenošanas principi
· Individualitātes ievērošana un pozitīvas mācību vides nodrošināšana.
· Sadarbība starp pedagogiem, audzēkņiem un vecākiem.
· Audzināšanas darba integrēšana ikdienas mācību procesā un koncertdarbībā.

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

